Loans of Money. A. Secured on a Female Slave
Material: papyrus
Place: Oxyrhynchites
Categories: Vertrag
Darlehen
Geld
Sklavin als Sicherung
[Πτολεμαῖος Ἀπίωνος τοῦ Ἀπίωνος μητρὸς Σαραποῦτος ἀπʼ Ὀξυρύγχων][πόλεως Πέρσης τῆς ἐπιγονῆς Ἀπίωνι τῷ καὶ Πετοσοράπει Πετοσοράπιος][τοῦ Πετοσοράπιος τῶν κεκοσμητευκότων τῆς αὐτῆς πόλεως χαίρειν]. 
[ὁμολογῶ ἔχειν παρὰ σοῦ διὰ χειρὸς ἀργυρίου Σεβαστοῦ νομίσματος][δραχμὰ]ς ἑξ[ακοσίας  κεφαλαίου αἷς οὐδὲν προσῆκτ]αι τόκου δ[ραχμιαίου ἑκάστης μνᾶς] 
[κατὰ μ]ῆνα [ἕκα]στον [ἀπὸ τοῦ ἐνεστῶτος μ]ηνὸς Φ[αρμοῦθ]ι. ἀποδώσω [δέ σοι τὸ κ]εφάλαιον 
[σὺν τοῖς] τόκο[ις] τρ[ιακάδι Μεσορὴ τοῦ ἐ]νεστῶτος τ[ρισ]καιδεκάτου ἔ[τους Ἀν]τωνείνου Καίσαρος 
[τοῦ κ]υρίου χ[ωρὶς ὑπερθ]έσεως. ἐὰν δὲ μ[ὴ ἀπ]οδῶ, συνχωρ[ῶ] μένειν περὶ σὲ καὶ 
[τοὺς] παρὰ σοῦ μετα[λημ]ψομένους ἀντὶ τ[οῦ] κεφαλαίου καὶ τῶν τόκων τὴν κρά
[τησιν] καὶ κυρείαν τῆ[ς ὑπα]ρχούσης μοι δούλ[ης] Ἰσαροῦτος ὡς ἐτῶν ἐννέα  ἀσυκο
[φαντ]ήτου [πλ]ὴν ἱερ[ᾶς ν]όσου καὶ ἐπαφῆς κα[ὶ τάξ]ασθαι ἐὰν ἀφῇ τὰ ὑπὲρ ταύτης τέλη καὶ 
[δεσ]πόζειν αὐ[τ]ῆς καὶ τ[ῶν ἀ]πὸ τοῦ νῦν ἐσομέν[ω]ν ἐξ αὐτῆς ἐκγόνων ὡς ἐὰν πράσεώς 
[σοι γε]νομένης καὶ τὰ περ[ι]εσόμενα ἀ[π]οφέρεσθα[ι κα]ὶ ἑτέροις πωλεῖν καὶ χρᾶσθαι ὡς ἐὰν αἱρῇ 
[μηδ]εμιᾶς [ἐμ]οὶ ἐφόδου καταλειπομένη[ς]. παρέξομαι δὲ σοὶ καὶ τοῖς παρὰ σοῦ τὴν 
[δούλ]ην καὶ τὰ ἐσόμενα ἀπὸ τοῦ νῦν ἔκγο[να] βέβαια πάσῃ βεβαιώσει οὐκ ἐξόν
[τος] μοι, ἐὰν μὴ πρότερον ἀποδῶ τὰς δραχμὰς ἑξακοσίας  καὶ τοὺς τόκους, πωλεῖν 
[οὐδὲ] ὑποτίθεσθαι οὐδʼ ἄλλως καταχρηματίζειν τὴν δούλην Ἰσαροῦν οὐδὲ τὰ ἐσόμενα 
[ἐξ αὐ]τῆς ἔκγονα ἐκλογῆς σοι οὔσης μὴ δικαι[ο]πραγουμένῳ ἐὰν αἱρῇ μετὰ τὸν χρό
[νον] κυριεύειν τῆς δούλης καὶ τῶν ἐσομένων ἐκγόνων ἀντὶ τῶν δραχμῶν 
[ἑξακ]οσίων  καὶ τῶν τόκων ἢ τὴν πάντων κα[ὶ] τῶν καὶ τοῦ ὑπερπεσόντος χρόνου 
[δραχ]μιαίων τόκων πρᾶξιν ποιεῖσθαι ἔκ τε ἐμ[ο]ῦ καὶ ἐκ τῆς δούλης Ἰσαροῦτος καὶ τῶν 
[ἐκγό]νων ἐξ αὐτῆς ἐσομένων καὶ ἐκ [τῶ]ν ἄλλων ὑπαρχόντων μοι πάντων. δρασμὸς 
[δὲ ἢ θά]νατος ἢ [σί]νος ἐὰν συμβῇ τ[ῆς] αὐτῆς Ἰσα[ρο]ῦτος καὶ τῶν ἐσομένων ἐκγόνων 
[οὐδὲν] βλάβο[ς ἐ]ξακολουθήσει τ[ῷ αὐτῷ κεφ]αλαίῳ καὶ τοῖς τόκοις οὐδὲ μέρει διὰ [τὸ] εἶναι 
[πάντα ἀ]κίνδυν[α] παντὸς κινδύν[ο]υ. [κύρ]ιον τὸ ἰδ[ι]όγραφόν μου χειρόγραφον ὅπερ 
[δισσὸν ἔ]γραψα. ἔτους τρισκαιδεκάτ[ου] Αὐτοκρά[το]ρος Καίσαρος Τίτου Αἰλίου Ἁδριανοῦ 
[Ἀντων]ίνου Σεβαστοῦ Εὐσεβοῦς, Φαρμ[ο]ῦθι ιθ.